Frøslev 1/12 2024

**Handleplan for opfyldelse af sociale klausuler**

**Frøslevlejrens Efterskole handlingsplan for opfyldelse af sociale klausuler på offentlige tilskudsområder**

**Sociale klausuler – baggrund**

Undervisningsministeriet har udsendt en bekendtgørelse om sociale klausuler som betingelse for modtagelse af statstilskud på selvejende uddannelsesinstitutioner under Undervisningsministeriet.

**Handlingsplanens mål**

**Frøslevlejrens Efterskole** skal arbejde for at antallet af ansatte på særlige vilkår opfylder Undervisningsministeriets henstilling om, at antallet skal svare til 3,5 pct. af skolens årsværk. Jf. §2, stk 1.

**Initiativer der sættes i værk for at målet nås**

* Ved stillingsopslag udformes opslaget således, at også personer med særlige vilkår kan søge stillingen.
* Når en ansøger ansættes i en sådan stilling, aftaler ledelsen med kolleger, hvordan den nye kollega mest hensigtsmæssigt indføres i sin nye stilling og kompetenceudvikles til at bestride den. Indføringen og kompetenceudviklingen følges herefter med løbende samtaler det første halve år.
* I forbindelse med forringelse af erhvervsevnen hos allerede ansatte, skal det vurderes, hvorvidt den ansatte kan fastholdes i ansættelsen under særlige vilkår.

Initiativer til bidrag til det rummelige arbejdsmarked skal ses i sammenhæng med skolens øvrige personalepolitik.

Udarbejdet af

Forstander Lasse Ovesen